cyanic-selkie/wikianc huggingface dataset:
Ջրհեղեղից հետո
Նախադրյալներ և ստեղծման պատմություն
Ըստ վիկտորիանական դարաշրջանի արվեստագետ և Սուրրեյի համալսարանի գեղանկարչության մասնագետ Հիլարի Անդերվուդի ՝ Ուոթսը Նոյի կյանքի վերաբերյալ այդքան շատ նկարներ ունի, որովհետև, հավանաբար, զուգահեռներ է տեսել արդի և հին ժամանակների միջև՝ ներկայացնելով այլասերվածներից հասարակությունը մաքրելու հնարավորությունը՝ պահպանելով այն մարդկանց, ովքեր դեռ պահպանում են բարոյական նորմերը։ Ուոթսը մեկ անգամ չի հայտարարել, որ «ես նկարում եմ գաղափարներ, ոչ թե առարկաներ», այդ պատճառով էլ նրա համար բնապատկերներն իրենց բնական վեհությամբ միայն գործիքներ էին լայն իմաստով ամենայն գոյությունը նկարելու համար ։ Ուոթսի այդ ժամանակվա աշխատանքների վառ օրինակ է համարվում 1882 թվականին նկարված «Քաոս» կտավը (Թեյթ բրիտանական պատկերասրահ), որում երևում է, թե ինչպես է արևը լուսավորում ջրհեղեղի հետևանքները՝ հսկաների անկումն ու ժամանակի սկիզբը ։ Այդ աշխատանքի կատարմանը ոգեշնչել են Ուոթսի՝ ջրաներկով Ալպերը Կարարայում և Պիզայի աշտարակը նկարված աշխատանքները։ Նկարի աջ կողմը, որտեղ պատկերված են հանգստացող տիտաններն ու պարող կանայք, սկզբում եղել է առանձին աշխատանք՝ «Տիտանները» անվանումով (1875)։
Կոմպոզիցիա
Լայնարձակ և խաղաղ ծովի վրա կախվել է հսկայական, վառ շողերով ճառագող արևը՝ լուսավորելով շրջակա ամպերն ու կարծես դուրս գալով կտավի եզրերից, ակնարկելով աստղերի տիեզերական էներգիա ։ Ուոթսի այս աշխատանքի կառուցվածքը թեմատիկ ընդհանրություններ ունի Ուիլյամ Թըրների «Լույս և գույն (Գյոթեի տեսություն)։ Առավոտը ջրհեղեղին հետո։ Մովսեսը գրում է Ծննդոց գիրքը» կտավի հետ, որ նկարվել է 1843 թվականին ։ Թըրների նկարի կենտրոնում արևի շրջանակն է, որի ֆոնին կարելի է տեսնել մարդկային կերպարանքի ուրվագծեր, և, ի տարբերություն Ուոթսի աշխատանքի, դրանով նա ընդհուպ մոտեցել է մաքուր աբստրակցիոնիզմին։
Այս առումով 1910 թվականին՝ արդեն նկարչի մահից հետո, նրա այրին՝ Մերի Ուոթսը հիշել է.
Ուոթսն իր կարիերայի ինչ-որ պահից սկսած ամբողջովին կենտրոնացած էր լայնածավալ բնական երևույթների և Աստծո կամքի հետ դրանց ունեցած կապի սյուժեներով կտավներ նկարելու վրա։ Արևի նկատմամբ ուշադրության կենտրոնացումն արտացոլում էր նրա վաղեմի հետաքրքրությունը երկնային տվյալ մարմնի նկատմամբ՝ որպես աստվածային խորհրդանիշի։ Օրինակ՝ 1865 թվականին նկարված «Նոյի զոհաբերությունը» կտավում երևում է, թե ինչպես է Նոյը զոհ մատուցում արևին՝ որպես երախտագիտություն իր ընտանիքը ջրհեղեղից փրկելու համար։ Ուոթսի՝ արևի նկատմամբ ունեցած այդ հետաքրքրությունը, հնարավոր է, աճել է նկարիչ Մաքս Մյուլլերի հետ ծանոթությունից հետո, ով նկարում էր արևային առասպելներ։
Լայնարձակ ծովի վրա նարնջագույն արևի պատկերն առկա է նաև Ուոթսի ավելի վաղ արված «Հունական պոեզիայի հանճարը» նկարում, որը նկարիչն սկսել է 1865 թվականին՝ Հալիկառնաս կատարած այցելության ժամանակ և ավարտել 1878 թվականին։ Ընդ որում, այդ աշխատանքի կոմպոզիցիան հիմնովին տարբերվում է «Ջրհեղեղից հետո» նկարից։ Եթե «Հունական պոեզիայի հանճարը» նկարը բնության ուժերի անձնավորման և մարդկանց կերպարանքներով աստվածների (նրանց մեջ առանձնանում է Հանճարի կարևոր կերպարը) միջոցով դիտողին համակում է պանթեիզմի գաղափարներով, «Ջրհեղեղից հետո» նկարում Ուոթսը ներկայացրել է աշխարհի միաստվածային պատկերը՝ արտահայտելով ամենակարող Աստծո՝ արարման գլխավոր հերոսի մեծությունն ու ողորմածությունը։
1902 թվականին՝ իր մահից քիչ առաջ, Ուոթսը «Համակարգ սերմանողը» նկարում վերադարձել է արարման թեմային, իր բոլոր աշխատանքների մեջ նկարն առաջին անգամ ներառել է Աստծո ուղղակի պատկերն այնպիսի կեցվածքով, որը նկարիչը նկարագրել է որպես «կարևոր մարմնաշարժում, որից կախված է այն ամենը, ինչ գոյություն ունի»։ Այս նկարը, հավանաբար, Ուոթսը նկարել է Ջեյմս Սաութի աստղադիտակով աստղերը դիտելուց ոգեշնչված, և արտացոլում է նկարչի սերն աստղագիտության նկատմամբ ։
Ճակատագիր և քննադատություն
Նկարի անավարտ տարբերակը՝ «Արևը» անվանումով, ցուցադրվել է 1886 թվականին Ուայդչեպելի Սուրբ Հուդայի եկեղեցում։ Այդ տեսակի ցուցահանդեսները եկեղեցու փոխանորդ Սամյուել Բարնետտի և նրա կնոջ՝ Հենրիետտայի կողմից (նրանք իրենց համարում էին «քաղաքակրթության միսիոներներ») հատուկ կազմակերպվում էին բնակչության անգրագետ հատվածի համար։ Այդպիսի միջոցառումների օգնությամբ Բարնետտը ցանկանում էր աղքատների կյանքում ինչ-որ գեղեցկություն մտցնել։ Ուոթսը հաճախ և միտումնավոր պարզեցնում էր նման ցուցահանդեսների համար նախատեսված իր աշխատանքների անվանումները, բացառություն չէր և այս նկարը։ Բարնետտը և Ուոթսը մտերիմ ընկերներ էին, և փոխանորդն իր ցուցահանդեսների համար հաճախ էր վերցնում նկարչի աշխատանքները, մի անգամ նույնիսկ եկեղեցու ճակատը զարդարեց Ուոթսի՝ «Ժամանակ, Մահ և Դատարան» անվանումով մեծ խճանկարով։ Այդ ցուցահանդեսից հետո Ուոթսը ևս 5 տարի աշխատեց նկարի վրա։
Նկարի պատրաստի տարբերակը՝ «Ջրհեղեղից հետո» անվանումով, ցուցադրվել է 1891 թվականին Լոնդոնի Նոր պատկերասրահում։ Նկարը հայտնի է նաև որպես «Քառասունմեկերորդ օրը»։ 1891 թվականին, հետագայում նաև 1897 թվականին Նոր պատկերասրահում տեղի ունեցած ցուցադրության ժամանակ նկարի կողքին դրված է եղել բացատրական գրություն, որը, ինչպես ենթադրում են քննադատները, հնարավոր է՝ գրել է հենց Ուոթսը.
1902-1906 թվականների ընթացքում նկարը ցուցադրվել է ամբողջ աշխարհում՝ Կորկից և Էդինբուրգից մինչև Մանչեստր և Դուբլին, այդ թվում նաև Լիթլ-Հոլլանդ-հաուսում գտնվող Ուոթսի պատկերասրահում։ Հատկանշական է, որ դեռ 1881 թվականին նա իր տան համար կառուցել է ապակե տանիք և հանգստյան օրերին այն բացել հասարակության համար, ինչը նկարչին ավելի մեծ հռչակ է բերել։
1904 թվականին՝ նկարչի մահից քիչ անց, նկարը տրվեց Կոմպտոնում գտնվող Ուոթսի նորաբաց պատկերասրահին (Գիլդֆորդ, Սուրրեյ կոմսություն, Անգլիա)։ Չնայած իր ամբողջ կարիերայի ընթացքում Ուոթսը բացառիկ բնանկարներ է նկարել, սակայն նա այդպիսի աշխատանքները չէր համարում իր ստեղծագործությունների գագաթնակետը։ Այդ մասին է վկայում այն փաստը, որ նկարչի կողմից ազգին որպես պարգև տրված առավել կարևոր նկարների շարքում չկա ոչ մի բնանկար։ 1883 թվականից Ուոթսն իր բոլոր կարևոր համարվող դիմանկարները նվիրաբերեց Դիմանկարների ազգային պատկերասրահին։ 1886 թվականին նա 9 նկար տվեց Հարավային Կենսինգտոնի թանգարանին (այժմ՝ Վիկտորիայի և Ալբերտի թանգարան)։ Եվս 18 կտավներ նվիրաբերեց 1897 թվականին բացված Բրիտանական արվեստի ազգային պատկերասրահին (այժմ՝ Թեյթ բրիտանական պատկերասրահ), իսկ հետագայում Ուոթսն այդ պատկերասրահին հանձնեց իր աշխատանքներից ևս 5-ը։ Արդյունքում Թեյթի պատկերասրահին նվիրած 23 նկարների թվում էին «Ամենաթափանց», «Քաոս», «Կլիտիա», «Մահվան դատարան», «Մահը թագադրում է անմեղությունը», «Բեռնաքաշ ձիեր», «Նկուղի բնակիչը», «Եվա Ապաշխարողը», «Հավատ», «Նա մեծ կալվածք ուներ», «Հույս», «Հովնան», «Սեր և մահ», «Սեր և կյանք», «Հաղթանակած սեր», «Մամոնա», «Դեսպանորդը», «Մինոտավր», «Նա պիտի կին կոչվի», «Sic Transit», «Քրիստոնյայի ոգի», «Ժամանակ, Մահ և Դատարան» կտավները։
Որպես հետևանք այդ նվիրատվությունների՝ «Ջրհեղեղից հետո» նկարը չդասվեց Ուոթսի առավել հայտնի ստեղծագործությունների շարքին, չնայած որ այն բարձր էր գնահատվել ժամանակակիցների և այլ նկարիչների կողմից։ Մասնավորապես, 1907 թվականին նկարիչ Ուոլթեր Բայեսը գրել է, որ «Ջրհեղեղրից հետո» կտավը «իր ծագմամբ բնանկար է, որը մենք կապում ենք պարոն Ուոթսի անվան հետ, բնանկար, որից հանվել են բոլոր ակնհայտ կոպիստ իրերը, իսկ մնացածն իր ծագմամբ համարվում է բնության բոլոր հնարավոր բանաստեղծական տարրերի սուբլիմացիա»։ Որոշ քննադատներ նաև կարծում են, որ Ուոթսի կտավն առաջին ցուցադրությունից հետո 2 տասնամյակների ընթացքում ազդել է այնպիսի նկարիչների աշխատանքի վրա, ինչպիսիք են Մորիս Շաբասը, Ջուզեպպե Պելլիցցա դա Վոլպեդոն, Էդվարդ Մունկը, Ալբերտ Թրաքսելը, Յենս Վիլլումսեն, Էժեն Յանսոնը, Պոլ Սերյուզեն։ Այսպես, կարելի է նշել Մունկի «Արև» կտավը, դա Վոլպեդոյի՝ «Արևածագը»։ Հատկապես աչքի է ընկնում Ուոթսի և Վինսենթ վան Գոգի գեղարվեստական մոտեցումների նմանությունը, ովքեր իրենց աշխատանքներում պատկերել են բնության շարունակական փոփոխությունը, այն, ինչ տեղի է ունենում ինքն իրեն, մարդկային գործունեությունից անկախ ։ Զուգահեռներ կարելի է անցկացնել նաև Վան Գոգի «Ցորենի դաշտերը» աշխատանքի հետ։
Ներկայումս «Ջրհեղեղից հետո» նկարը ներառված է Ուոթսի պատկերասրահի հավաքածուի կազմում ։ Այն ցուցադրվել է Իզաբել Գոլդսմիթ Պատինոյի պատկերասրահում, որն այդպես էր կոչվում ի պատիվ թանգարանի գլխավոր հովանավորի ։
Արտաքին հղումներ
Կատեգորիա:1891 նկարներ Կատեգորիա:Ջորջ Ֆրեդերիկ Ուոթսի նկարներ Կատեգորիա:Արևը մշակույթում Կատեգորիա:Անգլիացի նկարիչների նկարներ Կատեգորիա:Մասնավոր հավաքածուներում գտնվող նկարներ Կատեգորիա:Հին Կտակարանի թեմայով նկարներ
Քաֆր Թախարիմ
Քաֆր Թախարիմ (كفر تخاريم) — քաղաք Սիրիայի Արաբական Հանրապետության հյուսիս-արևմուտքում, Թուրքիայի Հանրապետության սահմանին։ Հանդիսանում է Իդլիբի մարզի Հարեմի գավառի Քաֆր Թախարիմի շրջանի վարչական կենտրոնը։ Մարզկենտրոն Իդլիբից հեռու է 30 կմ։ Քաղաքը շրջապատված է լեռներով և բարձր գոգավորություններով։
2000 թ.-ի տվյալների համաձայն քաղաքը ուներ 19675 բնակիչ ։
Քաղաքի տնտեսության կարևորագույն ճյուղը հանդիսանում է ձիթապտղի յուղի արտադրությունը, որով էլ բնակավայրը հայտնի է։ Մեծ կարևորություն է տրվում նաև գյուղատնտեսությանը։ Քաղաքը հարուստ է մրգատու այգիներով։
Ծանոթագրություններ
Կատեգորիա:Սիրիայի քաղաքներ Կատեգորիա:Հարեմի գավառ
I'm an Albatraoz
«I'm an Albatraoz», շվեդական DJ և պրոդյուսեր AronChupa-ի երգը հրապարակված իր քրոջ՝ Նորա Էկբերգի վոկալային կատարմամբ։ Երգը արժանացել է 2 պլատինե մրցանակի Շվեդիայում և Նոր Զելանդիայում, Իտալիայում և Դանիայում։
Արտաքին հղումներ
Կատեգորիա:2014 երգեր
Անանուններ
Անանուններ, տարբեր բնույթի երկեր, որոնց հեղինակների անունները զանազան պատճառներով մոռացվել են։
Հայ գեղարվեստական գրականություն
Հայ գեղարվեստական գրականության մեջ առկա են չափածո և արձակ բազմաթիվ անանուններ։ Դեռևս VII դարերը, շարականային կանոններ ստեղծելու նպատակով կրճատվել, միախառնվել և անվանազրկվել են հայտնի հեղինակների հոգևոր բանաստեղծությունները, որոնք ամփոփվել են «Շարակնոց»–ներում։ Անանուններ են «Պատմութիուն Ֆարման մանկաեն և աղջկանն» (XIII–XIV դարերի, հրատարակչություն 1957) պոեմը, միջնադարյան բազմաթիվ տաղեր, մեղեդիներ, հայրեններ, կաֆաներ, հանելուկներ և այլն։
Պահպանվել են նաև անանուն
Անանունների մի խումբ էլ թյուրիմացաբար վերագրվել է որևէ հեղինակի. օր. Շապուհ Բագրատունուն վերագրված «Պատմություն»-ը։ Բազմաթիվ են նաև թարգմանական ծագում ունեցող անանուններ («Պատմութիուն Փահլուլ թագավորին», «Պատմութիուն պղնձե քաղաքին», «Ցաղագս արարչութեան» երկերը և այլն)։ Կան նաև անանուն ժամանակագրություններ։ Մասնագիտական որոնումները աստիճանաբար ի հայտ են բերում անանունների հեղինակներին և թարգմանիչներին։
Կատեգորիա:Գրականություն
Ռքածիթելի
Ռքածիթելի (რქაწითელი < რქა წითელი, կարմիր եղջյուր)։ Վրացական թանկարժեք գինու խաղողի տեսակ։
Աշխարհագրություն
Այն տարածված է բոլոր շրջաններում, Ռուսաստանի ու ԱՊՀ-ի կենտրոնական և հարավային տարածքներում։ Այս խաղողից պատրաստում են սեղանի բարձր որակի գինի, գինենյութեր՝ գինու ու կոնյակի համար, խաղողի հյութ։ Այս տեսակի խաղողը օգտագործվում է նաև թարմ վիճակով։
Արտաքին հղումներ
Կատեգորիա:Մրգեր Կատեգորիա:Վրացերեն բառեր և արտահայտություններ Կատեգորիա:Վրացական գինիներ
Ուիլյամ Անդերս
Ուիլյամ Անդերս (William Anders, ), ԱՄՆ-ի ռագմաօդային ուժերի պաշտոնաթող գեներալ-մայոր, ՆԱՍԱ-ի աստղագնաց, ինժեներ-էլեկտրիկ, միջուկային ինժեներ։ 1955 թվականին ավարտել է ԱՄՆ-ի ռազմածովային ակադեմիան, 1962 թվականին՝ ռազմաօդային ուժերի տեխնոլոգիական ինստիտուտը և ստացել գիտությունների մագիստրոսի կոչում։ ԱՄՆ-ի աստղագնացների խմբում ընդգրկվել է 1963 թվականից։ 1968 թվականի դեկտեմբերի 21-ից մինչե դեկտեմբերի 27-ը Ֆրենկ Բորմանի և Ջեյմս Լովելի հետ, որպես երրորդ օդաչու, թռիչք է կատարել «Ապոլոն-8» տիեզերանավով, որը պատմության մեջ առաջին անգամ մտել է Լուսնի ուղեծիր և Երկրի այդ բնական արբանյակի շուրջը գործել է 10 պտույտ։ Այդ ընթացքում Անդերսը լուսանկարներ է կատարել ու հեռահաղորդել Երկիր։ Դրանց թվում էր Երկրի ծագելը (Earthrise) պատկերող նշանավոր լուսանկարը ։
1984 թվականին նրան ընտրել են ԱՄՆ ճարտարագիտության ազգային ակադեմիայի անդամ՝ հաշվի առնելով միջուկային ճարտարագիտության, տիեզերքի հետազոտման և ուսումնասիրման ասպարեզներում, ինչպես նաև միջուկային, օդագնացային, տիեզերագիտական ազգային քաղաքականության բնագավառում ներդրած նշանակալի ավանդը։
Պարգևներ
Ապոլլոն-8 տիեզերանավի անձնակազմի մյուս անդամների պես Անդերսը ստացել է AIAA-ի Haley Astronautics Award :
Անդերսին նվիրված անկյուններ են հանդիսավորությամբ բացվել Նյու Մեքսիկոյի տիեզերագնացության պատմության միջազգային փառքի սրահում (1983) ,, Air & Space միջազգային փառքի սրահ (1990), ԱՄՆ-ի աստղագնացության փառքի սրահում (1997) , ավիացիայի ազգային փառքի սրահում (2004) ։
Արտաքին հղումներ
Կատեգորիա:Ամերիկացի տիեզերագնացներ Կատեգորիա:Time-ի վարկածով «Տարվա մարդ» ճանաչվածներ Կատեգորիա:20-րդ դարի ամերիկացի գործարարներ Կատեգորիա:Ամերիկացի գործարարներ Կատեգորիա:Ամերիկացի ճարտարագետներ Կատեգորիա:ԱՄՆ-ի ռազմաօդային ուժերի գեներալներ Կատեգորիա:ԱՄՆ դեսպաններ Կատեգորիա:Ամերիկացի դիվանագետներ
Լյուրսի Լևի
Լյուրսի Լևի (Lurcy-Lévis), համայնք Ֆրանսիայում՝ Օվերն երկրամասի Ալյեի գավառի Մուլենի շրջանում։ Մտնում է Լյուրսի Լևի կանտոնի կազմի մեջ։
Համայնքի INSEE կոդ՝ 03155։
Բնակչություն
Համայնքի բնակչությունը 2008 թվականին կազմում էր 2139 մարդ։
Տնտեսություն
2007 թվականի տվյալներով 1251 աշխատունակ տարիքի մարդկանցից (15-64 տարեկան) 833-ը տնտեսապես ակտիվ էին, 418-ը անգործունակ (ակտիվության ցուցանիշը 66,6 %, 1999 թվականին եղել է՝ 68,7 %)։ 833 աշխատունակ բնակիչներից 756-ը աշխատում էին (404 տղամարդ և 352 կին), անաշխատանք էին 77-ը (32 տղամարդ և 45 կին)։ 418 անգործունակ մարդկանցից 98-ը աշակերտներ կամ ուսանողներ են, 166-ը թոշակառու, 154-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սպիտակ տուն
Սպիտակ տուն, ԱՄՆ նախագահի պաշտոնական նստավայրը, բնակավայրը՝ տեղակայված ԱՄՆ-ում՝ Փենսիլվանիա պողոտա 1600, Վաշինգտոն հասցեում։ Այս հասցեում են հաստատվել ԱՄՆ նախագահները սկսած 1800 թ-ից՝ Ջոն Ադամսից։
Շենքի ճարտարապետը իռլանդացի Ջեյմս Հոբանն է, կառուցվել է 1792-1800 թթ. Aquia Creek ավազաքարից՝ նեոդասական ոճով։ Երբ Թոմաս Ջեֆերսոնը 1801 թ. տեղափոխվեց այս շենք, նա ճարտարապետ Բենջամին Լատրոպի հետ ընդլայնեց շենքը՝ ստեղծելով սյունաշարեր ։ 1812 թ. պատերազմի ժամանակ առանձնատունը հրկիզվել է բրիտանական բանակի կողմից։ Անմիջապես սկսվեցին վերանորոգման աշխատանքները և նախագահ Ջեյմս Մոնրոն կիսանորոգված շենք տեղափոխվեց 1817 թ. հոկտեմբերին։ Վերանորոգման աշխատանքները շարունակվեցին և 1924 թ. ավելացավ հարավային սյունասրահը, 1824 թ.՝ հյուսիսային սյունասրահը։
Շինության գործադիր հատվածում կուտակումներից խուսափելու համար, նախագահ Թեոդոր Ռուզվելտը 1901 թ. աշխատանքային գրասենյակները տեղաբաշխեց Արևմտյան թևում։ Ութ տարի անց նախագահ Ուիլյամ Հովարդը Թաֆտը ընդլայնեց Արևմտյան թևը և ստեղծեց առաջին օվալաձև գրասենյակը։ Երրորդ հարկի վերնահարկը 1927 թ. վերափոխվեց բնակարանային հատվածի։ Նորակառույց Արևելյան թևը հատկացվեց հասարակական միջոցառումներին ու ընդունելություններին։
Մաջադիա
Մաջադիայի դպրոցում սովորում է շուրջ 97 աշակերտ, դասավանդում՝ 21 ուսուցիչ։ Մաջադիայի եկեղեցին 1840-1850-ական թվականներին հիշվում էր Սբ. Հարություն, իսկ 1860-ականների սկզբից արդեն Սբ. Լուսավորիչ անվամբ։ Մաջադիայից 0,5 կմ հյուսիս-արևելք գտնվում է շրջաբնակ հայության կարևոր ուխտատեղերից մեկը՝ Սբ. Հովհաննես վանքը։
Բոդենվյոր
Բոդենվյոր (Bodenwöhr), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 4111 մարդ ։ Զբաղեցնում է՝ 51,91 կմ² տարածք։ Պաշտոնական կոդ 09 3 76 116։
Համայնքը բաժանված է 16 գյուղական թաղամասերի։
Եվգենի Չետվերգով
Եվգենի Վլադիմիրովիչ Չետվերգով (Евгений Владимирович Четвергов, մականունը՝ Նույան Վիդյազ, Нуянь Видяз, , Դուբենսկի շրջան, Մորդովիայի Ինքնավար Խորհրդային Սոցիալիստական Հանրապետություն), խորհրդային գիտնական-գյուղատնտես , էրզիացի և ռուս գրող, «Էրզյան Մաստոր» անկախ թերթի գլխավոր խմբագիր։
Կենսագրություն
Դուբենսկու միջնակարգ դպրոցն ավարտելուց հետո (1952) աշխատել է Բաքու քաղաքի Մաքսիմ Գորկու անվան երիտասարդ հանդիսատեսի թատրոնում որպես բեմի աշխատակից։ 1953 թվականից եղել է հայրենի գյուղի գյուղական ակումբի վարիչը։ 1954—1959 թվականներին եղել է Պենզայի գյուղատնտեսական ինստիտուտի գյուղատնտեսական ֆակուլտետի ուսանող։ Վեց տարի Մորդովիայի Արդատովսկի և Կովիլկինսկի շրջաններում գյուղատնտես աշխատելուց հետո ընդունվել է Մորդովիայի համալսարանի ասպիրանտուրան (1965) և 28 տարի շարունակ (1968—1996 թվականներ) դասավանդել համալսարանում։ Ունի գյուղատնտեսական գիտությունների թեկնածու գիտական աստիճան, դոցենտ է։
Հասարակական գործունեություն
Նույան Վիդյազը «Մաստորվա» ժողովրդական շարժման հիմնադիրներից մեկն է եղել (1989—1990 թվականներ), Էրզյաներենի փրկության ֆոնդի կազմակերպիչ (1993), 1994 թվականից՝ «Էրզյան Մաստոր» հասարակական-քաղաքական թերթի գլխավոր խմբագիր։
Տպագրվել է «Սյատկո», «Չիլիսեմա», «Սիբիրյան կրակներ» ամսագրերում ռուսերեն և էրզյաներեն։ Եվգենի Չետվերգովի գրչին են պատկանում «Մանուշակագույն լուսին» (1989), «Велень вайгельть» («Գյուղական ձայներ», 1992), «Сырнень чаволят»  (1995), «Иень тюст» («Տարվա գույներ», 2003), «Янгамо» («Փլուզում», 2006) գրքերը։
Արտաքին հղումներ
Կատեգորիա:Ռուս գրողներ Կատեգորիա:Խորհրդային գրողներ Կատեգորիա:Ռուս լրագրողներ Կատեգորիա:Ռուս խմբագիրներ Կատեգորիա:Խորհրդային խմբագիրներ Կատեգորիա:Խորհրդային գիտնականներ
Չարլզ Ֆրեդերիկ Ուորտ
Չարլզ Ֆրեդերիկ Ուորտ (Charles Frederick Worth, ), անգլիական ծագմամբ ֆրանսիացի մոդելավորող, House of Worth նորաձևության տան հիմնադիր, բարձր նորաձևության առաջին ներկայացուցիչներից մեկը ։
Կենսագրություն
Ուորտը ծնվել է 1825 թվականին Լինքոլնշիրում (Անգլիա), մառանապետի ընտանիքում։ Աշխատելով Լոնդոնի գործվածքների մի քանի խանութներում՝ 1846 թվականին նա տեղափոխվեց Փարիզ։ Այնտեղ նա աշխատում էր գործվածքների վաճառքով զբաղվող Գաժելենի և Օպիգեզի մոտ։ Նրանց խանութում աշխատելու ընթացքում Ուորտն ամուսնացավ ընկերության մոդելներից մեկի՝ Մարի Վեռնեի հետ։ Մարին շալեր և գլխարկներ էր փորձում պոտենցիալ հաճախորդների համար։ Ուորտը կնոջ համար մի քանի պարզ զգեստներ ստեղծեց, որոնց մասին սկսեցին հարցնել հաճախորդները։
Ուորտի և Բոբերգի կարի արհեստանոցը ծաղկում էր մինչև 1870 թվականը, երբ պրուսացիները ներխուժեցին Ֆրանսիա, և նրանք փակեցին այն ֆրանս-պրուսական պատերազմի պատճառով։ Փարիզի պաշարման ժամանակ նա իր սրահը վերածեց ռազմական հիվանդանոցի։ Այս փուլում Բոբորգի հետ գործակցությունը լուծարվեց, և վերաբացվելուց հետո՝ 1871 թվականին, կոչվեց House of Worth։ Այդ տարիներին բիզնեսը շարունակելը շատ դժվար էր, բայց Ուորտը գտավ եկամուտի այլընտրանքային աղբյուրներ բրիտանական և ամերիկյան հաճախորդների շրջանում՝ իր ուշադրությունը հրավիրելով ֆրանսիական մետաքսի արդյունաբերությունը խրախուսելու վրա։ Նա իր ներդրումն ունի նաև տղամարդկանց ոճային հագուստի փոփոխությունների հարցում։
Ուորտի որդիները՝ Գաստոնը (Chambre Syndicale de la Haute Couture-ի հիմնադիր) և Ժան-Ֆիլիպը, որոնք միացել էին բիզնեսին 1874 թվականին՝ կառավարման, ֆինանսների և դիզայնի հարցում օգնելու համար, ավելի ակտիվացան՝ թողնելով Ուորտին ավելի ազատ և շատ ժամանակ՝ հանգստանալու համար։ Այս փուլում նա ուներ մի շարք առողջական խնդիրներ, ներառյալ գլխացավը։
Չարլզ Ֆրեդերիկ Ուորտը մահացավ 1895-ի մարտի 10-ին թոքաբորբից 69 տարեկանում։ Մահվան պահին նա ուներ մի տուն Շանզ Էլիզեում և Բուլոնյան անտառի մոտակայքում գտնվող առանձնատուն։ Մարի Վեռնե Ուորտը մահացավ երեք տարի անց։
Նորաձևության նորամուծություններ
Չարլզ Ֆրեդերիկ Ուորտի աշխատանքի զգալի մասը կապված էր կանացի նորաձև հագուստի վերասահմանման հետ, ինչը ներառում էր ավելորդ ռյուշներից ու շրջադարձերից ազատվելը և թանկարժեք կտորների օգտագործումը պարզ ձևեր ստեղծելու համար։ Ուորտի զգեստները հայտնի էին իրենց շքեղ գործվածքներով ու զարդանախշերով, ժամանակաշրջանին բնորոշ հագուստից տարրեր ներառելով։ Նա ստեղծեց յուրօրինակ կտորներ իր ամենակարևոր հաճախորդների համար։
Նա համարվում է առաջին դիզայները, որը սկսեց պիտակներ դնել իր ստեղծած հագուստի վրա ։ Փոխանակ թույլ տալ հաճախորդին դիզայնը թելադրել, ինչպես նախկինում էր ընդունված, նա տարեկան չորս անգամ մոդելային զգեստներ էր ցուցադրում նորաձևության ցուցադրությունների ժամանակ։ Նրա հովանավորներն ընտրում էին մոդելը, որը դրանից հետո կարվում էր ընտրված կտորներով՝ հաշվի առնելով ընտրողի կազմվածքը։
Ուորտն առաջինը սկսեց նոր մոդելների ցուցադրության համար օգտագործել ոչ թե փայտե կիսանդրիներ, այլ նորաձևության այնպիսի ցուցադրություններ, որոնց ընթացքում երիտասարդ կանայք ցուցադրում էին նրա ստեղծած զգեստները։ Իր մանեկեններին Ուորտն անվանեց sosies (երկվորյակներ):
Հաջողության հասնելու համար Ուորտը վերափոխեց բարձր ժողովրդականություն վայելող միտումը՝ crinoline-ը։ Այն աճում էր ավելի ու ավելի մեծ չափսերով, ինչը դժվարացնում էր կանանց նույնիսկ առաջնային գործունեությունը, ինչպիսիք են՝ դռների միջով անցնելը, նստելը, երեխաների համար հոգալը կամ ձեռքերը պահելը։ Ուորտը ցանկանում էր կանանց համար ստեղծել ավելի գործնական հագուստ, ուստի ավելի նեղացրեց կրինոլինը։ Ուորտի նախագծած նոր կրինոլինը մեծ հաջողություն էր։ Ի վերջո, հագուստի ձևի տարբեր փոփոխություններից հետո Ուորթը հագուստի բաղադրիչներից միանգամից հանեց կրինոլինը՝ ստեղծելով զգեստի ուղիղ ձևը։
Ծանոթագրություններ
Կատեգորիա:Ֆրանսիացի մոդելավորողներ Կատեգորիա:20-րդ դարի նորաձևություն
Շուամթա (Գուլրիփշի շրջան)
Բնակչությունը
1959 թվականի տվյալներով, Շուամթա գյուղում ապրում էր 225 մարդ, հիմնականում վրացիներ, նաև հայեր, իսկ 1989 թվականին գյուղում բնակվում էր 175 մարդ , հիմնականում վրացիներ և հայեր ։
Գյուղը հիմնադրվել է 1897 թվականին, Սամսունի շրջակայքից եկած հայերի կողմից։
Ծանոթագրություններ
Կատեգորիա:Աբխազիայի հայաբնակ գյուղեր Կատեգորիա:Աբխազիայի գյուղեր
Գրիգոր Ջանշյան
Գրիգոր Ավետի Ջանշյան (Ջանշիև, ), հայ հրապարակախոս, հասարակական գործիչ։
Կենսագրություն
Գրիգոր Ջանշյանը ծնվել է Թիֆլիսում՝ 1851 թվականի մայիսի 17 (29)-ին։ Սովորել է տեղի ռեֆորմատական ծխական, ապա՝ Հայկական ծխական դպրոցներում, այնուհետև՝ Թիֆլիսի     նահանգային գիմնազիայի նախապատրաստական դասարանում։ 1864 թվականին մեկնել է Մոսկվա, ընդունվել  Լազարյան ճեմարան, որն  ավարտել է  արծաթե մեդալով։             Այնուհետև ընդունվել է Մոսկվայի համալսարանի իրավաբանական ֆակուլտետը, որն ավարտել  է  1874 թվականին։
Լինելով «Ռուսկիե վեդոմոստի»-ի ("Русские ведомости") հրատարակիչ-խմբագիրներից, գործուն մասնակցելով ռուսական գրականության հասարակական կյանքին՝ Ջամշյանը նպաստել է հայ ժողովրդի պատմությունն ու մշակույթը ռուս հասարակայնությանը ներկայացնելու գործին, ուշադրություն հրավիրել արևմտահայերի ծանր կացության և վերջիններիս ազատագրական պայքարի վրա ։
1893 թվականին Ջանշյանը («Դիև» ծածկանունով) լույս է ընծայել «Հայկական հարցը Թուրքիայում» գրքույկը, որտեղ գրել է, որ հայկական հարցը պետք է վճռել «իրավունքի, արդարության, մարդասիրության պահանջների համաձայն»։ 1894-1896 թվականների հայկական կոտորածների կապակցությամբ նախաձեռնել, կազմել և հրատարակել է «Եղբայրական օգնություն Թուրքիայում տուժած հայերին» (հ. 1-2, 1897-98, ռուսերեն) ժողովածուն, որի հասույթով ստեղծել է դրամական ֆոնդ՝ հայերին օգնելու համար։ Ստացված գումարով Արևմտյան Հայաստանում բացվել է 12 մանկատուն-ապաստարան ։
Ծանոթագրություններ
Կատեգորիա:Հայ հրապարակախոսներ Կատեգորիա:Հայ հասարակական գործիչներ Կատեգորիա:Մոսկվայի պետական համալսարանի շրջանավարտներ Կատեգորիա:Հայ լրագրողներ Կատեգորիա:Հայ փաստաբաններ Կատեգորիա:Հայ պատմաբաններ
Սըլգի
Հանգ Սըլ Գի (հանգըլ՝ 강슬기, ), նաև հայտնի է Սըլգի կեղծանունով, հարավկորեացի երգչուհի։ Նա Red Velvet գյորլ բենդի անդամ է ։
Կենսագրություն
Միջնակարգ դպրոցը ավարելուց հետո ընդունվել է Սեուլի բեմական արվեստի դպրոց։
2007 թվականին, որպես թրեյնի միացել SM Entertainment լեյբլին։ Նրան հաճախ անվանում էին «2-րդ Թեյոն»՝ իր հզոր վոկալային տվյալների համար։ Մինչ առաջնաելույթը մասնակցել է բազմաթիվ հաղորդումների ։
S.M. Rookies
Սըլգին եղել է լեյբլի մինչ առաջնաելույթային S.M. Rookies խմբի անդամ էր։ Նա պաշտոնապես միացել է S.M. Rookies խմբին 2013 թվականի դեկտեմբերի 3-ին ։
SM Entertainment լեյբլի պաշտոնական Յություբի ալիքում նա իր գործընկեր Այրինի հետ թողարկել են «Be Natural» տեսահոլովակը, որտեղ ցուցադրում են իրենց պարային հմտությունները։
2014 թվականին առաջնաելույթ է ունեցել Red Velvet խմբի հետ։ Նա նաև նկարահանվել է Հենրի Լաուի «Butterfly» տեսահոլովակում։
Red Velvet
Սըլգին խմբին միացել է 2014 թվականի օգոստոսի 1-ին ։
Արտաքին հղումներ
Կատեգորիա:Հարավկորեացի երգչուհիներ Կատեգորիա:Հարավկորեացի պարողներ Կատեգորիա:S.M. Entertainment Կատեգորիա:Հարավկորեացի կիթառահարներ Կատեգորիա:Հարավկորեացի մոդելներ Կատեգորիա:21-րդ դարի երգչուհիներ Կատեգորիա:Հարավկորեացի պարային երաժիշտներ Կատեգորիա:Բեմական կեղծանուններ Կատեգորիա:Հարավկորեացի երաժիշտներ Կատեգորիա:Հարավկորեացի պարուհիներ Կատեգորիա:Հարավկորեացի հաղորդավարներ
Մազերիե
Մազերիե (Mazerier), համայնք Ֆրանսիայում՝ Օվերն երկրամասի Ալյեի գավառի Վիշիի շրջանում։ Մտնում է Գաննա կանտոնի կազմի մեջ։
Համայնքի INSEE կոդ՝ 03166։
Բնակչություն
Համայնքի բնակչությունը 2008 թվականին կազմում էր 278 մարդ։
Տնտեսություն
2007 թվականի տվյալներով 190 աշխատունակ տարիքի մարդկանցից (15-64 տարեկան) 140-ը տնտեսապես ակտիվ էին, 50-ը անգործունակ (ակտիվության ցուցանիշը 73,7 %, 1999 թվականին եղել է՝ 71,6 %)։ 140 աշխատունակ բնակիչներից 128-ը աշխատում էին (68 տղամարդ և 60 կին), անաշխատանք էին 12-ը (3 տղամարդ և 9 կին)։ 50 անգործունակ մարդկանցից 7-ը աշակերտներ կամ ուսանողներ են, 31-ը՝ թոշակառու, 12-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Եվրոպական աշխարհագրական միություն
Եվրոպական աշխարհագրական միություն (EUROGEO, նախկինում` Աշխարհագրության ուսուցիչների Եվրոպական միությունների ցանց), Եվրոպայի աշխարհագրագետներին և աշխարհագրական կազմակերպություններին միավորող գիտա-կրթական կազմակերպություն։ Հիմնադրվել է 1979 թվականին, գրանցված է Բելգիայում, որպես ոչ կառավարական միջազգային կազմակերպություն։ Կազմակերպում է աշխարհագրագետների փոխհամագործակցությունն աշխարհագրական գիտության տարբեր ուղղություններով` տեսության, մեթոդիկայի և պրակտիկայի բնագավառներում, օժանդակում է միջազգային աշխարհագրական նախագծերին։ Ընկերության հիմնական նպատակն է աշխարհագրական գիտության առաջընթացի ապահովում կոնֆերանսների կազմակերպման միջոցով, աջակցության ցուցաբերում  գիտնականներին և ուսուցիչներին հրապարակումների հարցով, տեղեկատվական օժանդակության ցուցաբերում աշխարհագրագետներին աշխատանքի տեղավորման հարցերով և խորհրդատվության տրամադրում։ Միության նպատակներից է նաև եվրոպական և ազգային մակարդակներով աշխարհագրության կարգավիճակի լոբբինգը և որոշումներ կայացնող անձանց համար առաջարկությունների մշակումը։
Պատմություն
Հիմնադրվել է 1979 թվականին, որպես աշխարհագրության ուսուցիչների Եվրոպական միության ցանց, կրճատ անվանումը եղել է EUROGEO (ինչպես նաև անվանափոխությունից հետո)։ Ցանցի նախնական նպատակներից է եղել աշխարհագրական կրթության բնագավառում խորհրդատվությունների կազմակերպումը, ցանցի անդամներ էին եվրոպական երկրների աշխարհագրության ուսուցիչների միությունները։ Այդ միությունների ներկայացուցիչները երկու տարին մեկ հավաքվում էին Եվրոպական հանձնաժողովի կողմից կազմակերպվող հանդիպումներին։ Կառավարումն իրականացնում էր կամավորականների ոչ մեծ խմբի կողմից։ 1987 թվականին  EUROGEO-ն ստանում է միջազգային ոչ կառավարական կազմակերպության կարգավիճակ, ներկայացված Եվրոպական Խորհրդում։ Այդ  ժամանակից նրա ներկայացուցիչները Ստրասբուրգում մասնակցում  են ոչ կառավարական կազմակերպությունների ներկայացուցիչների հավաքներին, այնտեղ ներկայացնելով աշխարհագրության և աշխարհագրագետների ձայները։ 2003 թվականին ինչպես  միության, այնպես էլ մյուս ոչ կառավարական կազմակերպությունների  կարգավիճակը Եվրոպական Խորհրդում վերանայվեց, խորհրդակցականից մինչև լիիրավ մասնակցության ։
Անդամակցություն
EUROGEO-ի անդամներ են համարվում աշխարհագրագետները և աշխարհագրության հետ առնչություն ունեցող մյուս բնագավառների  պրոֆեսիոնալները, որոնք աշխատում են պետական, մասնավոր և ակադեմիական հատվածներում։ Առանձնանում են անդամների չորս խմբեր`
Հրապարակումներ
Միությունը թողարկում է մեծ քանակությամբ գրքեր, հոդվածներ, ամսագրեր, կոնֆերանսների աշխատանքների ժողովածուներ, ինչպես նաև European Journal of Geography գիտական ամսագիրը ։ Թողարկվում է նաև աշխարհագրական կրթության համար «Review of International Geographical Education Online» ամսագիրը ։
Կառավարում
Միության կառավարումն իրականացնում է նախագահությունը, որը բաղկացած է նախագահից, գլխավոր քարտուղարից, գանձապետից և հինգ փոխնախագահներից։ Նախագահությունը պատասխանատու է ֆինանսների և միության կառավարման համար։ Նախագահությունում  որոշակի խնդիրների իրականացման համար միության անդամները կարող են կոոպտացիայի ենթարկվել։
Ծանոթագրություններ
Կատեգորիա:1979 հիմնադրված կազմակերպություններ Կատեգորիա:Միջազգային գիտական կազմակերպություններ Կատեգորիա:Միջազգային կազմակերպություններ Կատեգորիա:Աշխարհագրական կազմակերպություններ Կատեգորիա:Աշխարհագրական ընկերություններ Կատեգորիա:1979 հիմնադրված ընկերություններ Կատեգորիա:Եվրոպայի միջազգային կազմակերպություններ
Միրաբելո Սանիտիկո
Միրաբելո Սանիտիկո (Mirabello Sannitico), կոմունա Իտալիայում, գտնվում է Մոլիզե մարզում՝ Կոմպաբասո գավառում ։
Տիֆլոպեդագոգիկա
Տիֆլոպեդագոգիկա, արվեստ, մանկավարժություն, դեֆեկտոլոգիայի բնագավառ, որը զբաղվում է խանգարված տեսողություն ունեցող երեխաների դաստիարակության, կրթության, ուսուցման և աշխատանքի նախապատրաստման պրոբլեմների լուծմամբ։ Կույրերի առաջին դպրոցը ստեղծել է իֆլոպեդագոգիկայի հիմնադիր, ֆրանսիացի մանկավարժ Վ․ Գայուին, 1784 թվականին, Փարիզում։ ՍՍՀՄ-ում սովետական իշխանության հաստատման առաջին իսկ տարիներից կույրերի դպրոցները ներառվել են ժող․ կրթության ընդհանուր համակարգում։ 30-ական թվականներին բացվել են թույլ տեսնող երեխաների դպրոցներ։ Կույր և թույլ տեսնող երեխաների համընդհանուր պարտադիր կրթության նպատակով ստեղծվել է միջնակարգ և 8-ամյա հանրակրթական հատուկ դպրոցների ցանց։ Կույրերի դպրոցներում օգտագործվում են ըստ Լ․ Բրայչի համակարգի ցցուն-կետավոր տպագիր, թույլ տեսնողների դպրոցներում՝ մեծ տպատառերով դասագրքեր և այլ գրականություն։ Տիֆլոպեդագոգիկան հենվում է ընդհանուր մանկավարժության, հոգեբանության, ֆիզիոլոգիական օպտիկայի, մանկաբուժության, բարձրագույն նյարդային գործունեության ֆիզիոլոգիայի, ակնաբուժության և այլ կից գիտությունների տվյալների վրա։ Գիտական կենտրոններ են ստեղծվել նաև Մեծ Բրիտանիայում, ԴԴՀ-ում, ԳՖՀ-ում, ՌՍՀ-ում, ՉՍՍՀ-ում և այլուր։ ՀՍՍՀ-ում գործում է կույր և թույլ տեսնող երեխաների դպրոց։
Միրաբելո Սանիտիկո
Ժողովրդագրություն
Բնակչության թվաքանակի փոփոխությունները.
Տիֆլոպեդագոգիկա
Կատեգորիա:Մանկավարժություն Կատեգորիա:Տեսողական խանգարումներ և կուրություն Կատեգորիա:Դեֆեկտոլոգիա
Միրաբելո Սանիտիկո
Արտաքին հղումներ
Կատեգորիա:Իտալիայի բնակավայրեր
Like Blood Like Honey
Like Blood Like Honey, ամերիկյան երգչուհի և երգերի հեղինակ Սքայլար Գրեյի (ով այն ժամանակ հայտնի էր որպես Հոլի Բրուք) առաջին ստուդիական ալբոմը։ Թողարկվել է 2006 թվականի հունիսի 6–ին՝ Warner Bros. Records–ում ։ Ալբոմը զբաղեցրել է Billboard–ի և Heatseekers Albums–ի շքերթներում 35–րդ հորիզոնականը ։
Քննադատների գնահատականը
Ալբոմը Allmusic–ի կողմից արժանացել է 5 աստղից 3–ին ։
Ծանոթագրություններ
Կատեգորիա:2006 ալբոմներ
Ալֆոնսո II (Արագոնի թագավոր)
Ալֆոնսո II, անվանում էին Ողջամիտ կամ Տրուբադուր, եղել է Արագոնի թագավոր և որպես Ալֆոնս I, Բարսելոնայի կոմս 1164 թվականից մինչև իր մահը ։
Բարսելոնայի կոմս Ռամոն Բերենգուր IV-ի և Արագոնի թագուհի Պետրոնիլայի թագուհու ավագ որդին։ Նա եղել է Արագոնի առաջին թագավորը, ով նաև Բարսելոնայի կոմսն էր։ Նա նաև Պրովանսի կոմսն էր, որը նա նվաճել էր Դուլսա II-ից, 1166 թվականից մինչև 1173 թվականին, որից հետո այն զիջեց իր եղբորը` Ռամուն Բերենգուր III-ին։ Կատալոնացի պատմաբանները նրա կառավարումը բնորոշել են որպես ազգայնական և նոստալգիկ, քանի որ նա Պիրենեյան թերակղզու շատ տարածքներ միավորել է Բարսելոնայի հարստության ներքո։
Կառավարում
Ծնվելով Հուեսկայում ` Ալֆոնսոյին ծննդյան ժամանակ անվանել են Ալֆոնսո և Ռամոն, ժառանգեց Արագոնի և Բարսելոնայի միավորված գահերը որպես Ալֆոնսո ։
Իր դաշնությունը Կաստիլիայի հետ ամրապնդելու համար 1174 թվականի հունվարի 18-ին Սարագոսայում Ալֆոնսոն ամուսնացավ Կաստիլիայի թագավորի քրոջ` Սանչայի հետ ։ Այս դաշինքի մեկ այլ հիմնաքար էր Կասորլայի պայմանագիրը երկու թագավորների միջև 1179 թվականին, որով սահմանվեց երկու թագավորությունների նվաճումների գոտիները Յուկար և Սեգուրա գետերի միջև։ Վալենսիայի հարավային տարածքները ներառյալ Դենիան ընկան Արագոնի նվաճման տիրույթներում։ Ալֆոնսոն նաև կնքեց Սանգոեսայի պայմանագիրը (1168) Նավառայի թագավոր Սանչո VI-ի հետ` բաժանելով Մուրսիայի տայֆայի տարածքը միմյանց միջև։
Հուսիսում նույնպես մեծացավ Արագոնի ազդեցությունը, քանի որ օքսիտանները, կատալոնացիները և արագոնացիները միավորվեցին Արագոնի թագի ներքո։ Նրա թագավորությանը չէր միացել ոչ միայն Պրովանսը, այլ նաև Սերդանիան (1168) և Ռոսելյոն (ժառանգվել է 1172 թվականին) ։ Բեարնը և Բիգոռը տուրք էին վճարում 1187 թվականից։ Ալֆոնսոյի միջամտումը Լանգեդոկի գործերին կարող էր առժենալ իր ժառանգորդ Պեդրո II, որի միջոցով Արագոնը կարող էր ընդլայնել իր առևտուրը և ճանապարհ բացել նոր նվաճումների։
1186 թվականին Ալֆոնսոն օգնեց Արագոնին ազդեցություն հաստատել Սարդինիայում, երբ նա օգնեց իր զարմուհի Ագալբուրսային, ով Արբորեայի մահացած ոստիկան Բարիսոն II-ի այրին էր, և նշանակեց նրա թոռն Հյուգոյին Արբորեայի գահին։
Ալֆոնսոն հողեր նվիրաբերեց Ցիստերցիանսցի վանականներին Էբրո գետի հովտում, որտեղ կառուցվեց առաջին Ցիստերցիանական մենաստանը տարածաշրջանում։
Ծանոթագրություններ
Կատեգորիա:Արագոնի թագավորներ Կատեգորիա:Բարսելոնայի կոմսեր Կատեգորիա:Կաթոլիկ միապետներ Կատեգորիա:Միջնադարյան երեխա կառավարիչներ
Ծրագրավորման միջազգային ուսանողական մրցույթ
Միջազգային ուսանողական ծրագրավորման մրցույթը (ACM International Collegiate Programming Contest), ծրագրավորման ամենամյա մրցույթ աշխարհի տարբեր համալսարանների միջև։ Մրցույթը հովանավորում է IBM-ը։ Գլխավոր շենքը գտնվում է Բեյլորյան համալսարանում, ղեկավարում է  ICPC-ի գործադիր տնօրեն և նույն համալսարանի պրոֆեսոր Վիլյամ Փուչերը։ ICPC-ն գործում է վեց մայրցամաքների ինքնավար մարզերում Հաշվողական համակարգերի ասոցիացիայի (ACM) հովանու ներքո և առաջնորդվում է ICPC- ի քաղաքականության և ընթացակարգերի համաձայն, որոնք հրապարակվում են ICPC-ի շտաբի պաշտոնական կայքում։
Պատմություն
ICPC-ի առաջին մրցույթը տեղի է ունեցել 1970 թվականին Տեխասի A&M համալսարանում, հյուրընկալել է «Իփսիլոն Պի Էպսիլոն» համակարգչային գիտության պատվավոր միությունը։ Սկզբում այն անվանվել է Տեխասի ուսանողական ծրագրավորման առաջնություն և յուրաքանչյուր համալսարան ներկայացել է մինչև հինգ մասնակցով։
Մրցույթի կանոններ
ICPC-ն թիմային մրցույթ է։ Ներկայիս կանոններով՝ յուրաքանչյուր թիմ պետք է ունենա երեք ուսանող։ Մասնակիցները պետք է լինեն համալսարանի ուսանող, որոնց համալսարանային կրթությունը տևել է հինգ տարուց պակաս։ Ուսանողները, ովքեր երկու անգամ մասնակցել են Աշխարհի եզրափակչին կամ հինգ մարզային փուլերի, այլևս իրավունք չունեն մասնակցել մրցույթին ։
Մրցույթի ընթացքում թիմերին տրվում է հինգ ժամ՝ լուծելու ծրագրավորման 8-15 խնդիրներ (հիմանակում ութ՝ մարզային փուլում, տասնհինգ՝ եզրափակիչ փուլում)։ Նրանք պարտավոր են լուծումները ուղարկել C, C++, Ջավա կամ Python լեզուներով  (երաշխավորված չէ, որ բոլոր խնդիրները լուծելի են Python-ով)։ Ծրագրերը աշխատեցնում են թեստային տվյալների վրա։ Եթե ծրագիրը սխալ պատասխան է վերադարձնում, այդ թիմն զգուշացվում է և կարող է ուղարկել ուրիշ լուծում։
Օրինակ, ենթադրենք մի իրավիճակ, երբ երկու թիմ՝ Կարմիր և Կապույտ, հավասար քանակով խնդիրներ են լուծել։ Կարմիր թիմը Ա և Բ խնդիրների լուծումներն ուղարկել է մրցույթի սկսելուց հետո 1:00 և 2:45 ժամանակում և ուղարկել Գ-ի սխալ լուծում, բայց դա հաշվի չի առնվել, քանի որ նրանք լիովին չեն լուծել խնդիրը։ Կապույտ թիմը Ա և Գ խնդիրների լուծումներն ուղարկել է մրցույթի սկսելուց հետո 1:20 և 2:00 ժամանակում և ուղարկել է Գ խնդրի սխալ լուծում։ Կարմիր թիմի համար ընդհանուր ժամանակը կազմել է 1:00+2:45=3:45, իսկ Կապույտի համար՝ 1:20+2:00+0:20=3:40։ Կապույտ թիմը գերազանցում է իր լրացուցիչ ցուցանիշներով։
Ծրագրավորման այլ մրցույթներ (օրինակ՝ Ինֆորմատիկայի Միջազգային Օլիմպիադա) հետ համեմատած՝ ICPC-ին բնորոշվում է խնդիրների մեծ քանակով (8 կամ ավելի խնդիր 5 ժամում)։ Մյուս առանձնահատկությունն այն է, որ յուրաքանչյուր թիմի հատկացվում է մեկ համակարգիչ, իսկ թիմը բաղկացած է երեք ուսանողներից։ Դա ժամանակի սղությունը դարձնում է ավելի մեծ։ Լավ թիմային աշխատանքը և ճնշմանը դիմակայելու ունակությունը հարկավոր են հաղթանակին հասնելու համար։
2017 թվականի եզրափակչի արդյունքները
2017 թվականի աշխարհի եզրափակչում, Scenery-ին միակ չլուծված խնդիրն է։
Ծանոթագրություններ
Կատեգորիա:Ծրագրավորման մրցույթներ
Մեդվեդնիցա
Մեդվեդնիցա (Medvednica), լեռնազանգված Խորվաթիայում` Զագրեբից հյուսիս ։ Զագրեբցիների սիրած հանգստի վայրն է։ Տարածքի 63 %-ը ծածկված է լայնատերև անտառով, որի կազմը փոփոխվում է բարձրությանը զուգահեռ։ Ամենաբարձր գագաթը Սլեմեն է, որի բարձրությունը ծովի մակարդակից 1033 մ է։ Նրա վրա է գտնվում Սլեմենսկի Տիրամոր (Majke božje Sljemenske Kraljice Hrvata) նշանավոր եկեղեցին։ Սլեմենի գագաթին գտնվում է Զագրեբի հեռուստաաշտարակը, որն ունի 169 մ բարձրություն։ Մեդվեդնիցայի հյուսիսային և արևելյան լանջերին կան լեռնադահուկային ուղիներ` տարբեր բարդության։ Լեռան գագաթ է ձգվում ճանապարհը և ճոպանուղին։ Հյուսիսային լանջին մշտապես անցկացվում են լեռնադահուկային մարզաձևի տարբեր մրցաշարեր։
Մեդվեդնիցայի բնական տեսարժան վայրերից է Վետերնիցա քարանձավը, որ գտնվում է լեռան հարավարևմտյան մասում։ Քարանձավն ունի 7.128 մ երկարություն ։ Քարանձավում կան ժայռապատկերներ, ստալակտիտներ և ստալագմիտներ, չղջիկների գաղութներ։
Հարավային լանջին է գտնվում Մեդվեդգրադ ամրոցը, որ կառուցվել է 13-րդ դարում Ինոկենտի IV պապի որոշմամբ Բաթու խանի հրասակախմբերից Զագրեբը պաշտպանելու համար։ Մեդվեդգրադի դիտահրապարակից` 500 մ բարձրությունից, բացվում է զագրեբյան անկրկնելի համայնապատկեր։
Մեդվեդնիցայի տեսարժան վայրերից է Զրինսկի հանքավայրը, որը հանքահորերի, միջանցքների բարդ համալիր է։ Նրա շահագործումը սկսվել է 15-րդ դարից։
1572-1573 թվականներին Մեդվեդնիցայի նախալեռներում ու նրա լանջերին տեղի է ունեցել Մատիա Գուբեցի ապստամբությունը։
Մեդվեդնիցայի տարածքը բնական արգելանոց է։
Արտաքին հղումներ
Կատեգորիա:Խորվաթիայի լեռներ Կատեգորիա:Զագրեբ Կատեգորիա:Խորվաթիայի առողջարաններ Կատեգորիա:Խորվաթիայի տեսարժան վայրեր
Բրուք (Վերին Պֆալց)
Բրուք (Bruck in der Oberpfalz), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 4310 մարդ ։ Զբաղեցնում է՝ 33,09 կմ² տարածք։ Պաշտոնական կոդ 09 3 76 117։
Միջին Բոլնիսի
Շուա-Բոլնիսի (ზემო ბოლნისი), գյուղ, որը մտնում է Բոլնիսի մունիցիպալիտետների կազմի մեջ։ Գտնվում է Վրաստանի հարավ-արևելքում ։
Դան-Աքսել Զագադու
Դան-Աքսել Զագադու (Dan-Axel Zagadou, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Բորուսիա Դորտմունդի կազմում։ Խաղում է կենտրոնական պաշտպանի դիրքում ։
Վաղ կարիերա
Ֆուտբոլիստի կարիերան Զագադուն սկսել է Կրետեյում։ 2011 թվականին նա միացավ Պարի Սեն-Ժերմենի ակադեմիային ։ 2016-17 մրցաշրջանում ֆրանսիացին տեղափոխվեց ՊՍԺ-ի երկրորդ թիմ, որի կազմում անցկացրեց 9 հանդիպում։
Միջին Բոլնիսի
Բնակչություն
2002 թվականի տվյալներով, Շուա-Բոլնիսի գյուղում ապրում էր 618 մարդ, բոլորը ադրբեջանցի ։
Դան-Աքսել Զագադու
Բորուսիա Դորտմունդ
2017 թվականի հունիսի 5-ին Զագադուն անվճար տրանսֆերով տեղափոխվեց Բորուսիա Դորտմունդ՝ ակումբի հետ կնքելով 5 տարվա պայմանագիր  ։ Իր դեբյուտը ակումբի կազմում նշեց օգոստոսի 5-ին՝ մեկնարկային կազմում խաղադաշտ դուրս գալով Գերմանիայի սուպերգավաթի Բավարիա Մյունխենի դեմ խաղում  ։ Առաջին հանդիպումը Բունդեսլիգայում անցկացրեց օգոստոսի 19-ին՝ Վոլֆսբուրգի դեմ խաղում ։ Իր դեբյուտը եվրոպական առաջնություններում Զագադուն նշեց սեպտեմբերի 13-ին՝ փոխարինելով Օմեր Թոփրաքին Չեմպիոնների Լիգայի խմբային փուլի Տոտենհեմ Հոտսպուրի դեմ խաղում ։ Իր առաջին գոլը պրոֆեսիոնալ կարիերայում խփեց հոկտեմբերի 28-ին՝ Հանովերի դեմ խաղում, սակայն այս հանդիպման 59-րդ րոպեին կարմիր քարտ ստացավ և հեռացվեց խաղադաշտից  ։ 2017-18 մրցաշրջանում Զագադուն անցկացրեց 16 հանդիպում բոլոր մրցաշարերում՝ դառնալով 1 գոլի հեղինակ ։
2019 թվականի փետրվարի 24-ին Զագադուն գոլի հեղինակ դարձավ Բայեր Լևերկուզենի դեմ խաղում՝ օգնելով իր թիմին հաղթել 3-2 հաշվով ։ 2019 թվականի օգոստոսի 3-ին նա մնաց պահեստայինների նստարանին Գերմանիայի սուպերգավաթի Բավարիա Մյունխենի դեմ խաղում, իսկ Բորուսիան հաղթեց 2-0 հաշվով ։
Միջին Բոլնիսի
Արտաքին հղումներ
Կատեգորիա:Վրաստանի գյուղեր
Դան-Աքսել Զագադու
Միջազգային կարիերա
Զագադուն ունի կոտ դ'իվուարական արմատներ, սակայն ներկայացրել է Ֆրանսիան տարբեր տարիքային երիտասարդական հավաքականներում ։ 2016 թվականին նա որպես թիմի ավագ մասնակցեց մինչև 17 տարեկանների Եվրոպայի առաջնությանը՝ անցկացնելով 3 հանդիպում, սակայն Ֆրանսիան դուրս մնաց մրցաշարի խմբային փուլից ։ 2019 թվականին Զագադուն մասնակցեց աշխարհի Մ20 առաջնությանը  ՝ մասնակցելով 3 հանդիպման և գոլի հեղինակ դառնալով խմբային փուլի Պանամայի դեմ խաղում ։ Ֆրանսիան հասավ մրցաշարի 1/8 եզրափակիչ, որտեղ 3-2 հաշվով պարտվեց Միացյալ Նահանգներին  ։
Ակումբային
Բորուսիա Դորտմունդ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Ֆրանսիացի ֆուտբոլիստներ Կատեգորիա:Բորուսիա Դորտմունդի ֆուտբոլիստներ Կատեգորիա:Բունդեսլիգայի ֆուտբոլիստներ
Արմեն Այվազյան (այլ կիրառումներ)
Արմեն Այվազյան անունը կարող է վերաբերել հետևյալ անձանց.
Լելե Փոնս
Էլեոնորա Փոնս ՝ ավելի հայտնի որպես Լելե Փոնս, համացանցի աստղ, ամենաշատը ճանաչված իր 6 վայրկյանանոց տեսահոլովակներով։ Փոնսի տեսահոլովակներից շատերը կատակներ են իր ընտանիքի, ընկերների և դասընկերների մասին։ Փոնսը ծնվել է Վենեսուելայում, սակայն տեղափոխվել է ԱՄՆ՝ հինգ տարեկանում։ Հիմա ապրում է ԱՄՆ-ի Ֆլորիդա նահանգի Մայամի քաղաքում։
Սոցիալական ցանցի գործունեություն
Փոնսը իր առաջին հեռախոսը ստացել է 15 տարեկանում և շուտով հայտնաբերել «Vine» ծրագիրը։ Նա ասում է, «ես սկսել եմ տեսահոլովակներ նկարահանել իմ ընկերների հետ և վերջ ի վերջո դարձել պրոֆեսիոնալ այդ գործում։ Սկզբում տեսահոլովակներս նույնիսկ ծիծաղելի չէին, սակայն ամեն ինչ ժամանակի ընթացքում փոխվեց։» Փոնսն առաջին մարդն էր ով «Vine»-ում ունեցավ 1 միլիարդ դիտումներ  ։ 2015 թվականի սեպտեմբերի 1-ի հաշվարկներով Փոնսի էջը ունի ամենաշատ դիտումները՝ 6.7 միլիարդից ավել ։ Փոնսի էջը ունի 8.2 միլիոնից ավել հետևորդներ և զբաղեցնում է 8-րդ հորիզոնականը։ Փոնսը նաև ստեղծել է «Արա դա Vine-ի համար» ("Do It For The Vine") արտահայտությունը ։
Ծանոթագրություններ
Կատեգորիա:1996 ծնունդներ Կատեգորիա:21-րդ դարի ամերիկացի երգիչներ Կատեգորիա:Ամերիկացի ինտերնետային աստղեր Կատեգորիա:Ամերիկացի դերասանուհիներ
Ռաֆայելլո Ջովանյոլի
Ռաֆայելլո Ջովանյոլի, (Giovagnoli, ), իտալացի գրող։ Եղել է Ռիսորջիմենտոյի մասնակից, Ջուզեպպե Գարիբալդիի զինակիցը։ Հին Հռոմի մասին Ջովանյոլիի գրած «Պլաուտիլլա» (1878), «Սատուռնինո» (1879), «Մեսսալինա» (1885) և այլ պատմական վեպերում իշխում է բռնակալության դեմ պայքարի ռոմանտիկական պաթոսը, սուր հակակղերականություն։ Համբավ է ձեռք բերել «Սպարտակ» (1874, հայերեն հրատարակվել է 1936 թվականին) վեպով։ Հիմք ընդունելով Իտալիայում ազգային-ազատագրական շարժման դասերը՝ Ջովանյոլին իր վեպում կոչ է արել պայքարել սոցիալական արդարության և իրավահավասարության համար։
Ծանոթագրություններ
Կատեգորիա:Իտալացի գրողներ Կատեգորիա:Իտալացի լրագրողներ Կատեգորիա:Իտալիայի քաղաքական գործիչներ
Էբրու Օզքան
Էբրու Օզքան (Ebru Özkan, ), թատրոնի և կինոյի թուրք դերասան և մոդել։
Կենսագրություն
Էբրու Օզքանը ծնվել է 1978 թվականի նոյեմբերի 18-ին Անկարայում։ Ավարտել է Անկարայի համալսարանի պատմաաշխարհագրական ֆակուլտետը։ Դերասանական կարիերայում Էբրուն իր առաջին քայլերը սկսել է թատրոնից և մոդելային բիզնեսից։ Թուրքիայում Էբրուն հայտնի է դարձել Մելիսայի դերով, որը նա մարմնավորել է «Սարսափի տուն» ֆիլմում։ 2009-2011 թվականներին Էբրուն նկարահանվել է «Տիկնոջ այգին» հեռուստասերիալում։ Ավելի ուշ, նա խաղացել է «Մայրեր և աղջիկներ» հեռուստասերիալում, որտեղ մարմնավորել է Դեֆնեի դերը։ 2012 թվականին «Իմ կյանքի դերը» հեռուստասերիալում մարմնավորել է Էլայի դերը, իսկ «Նոթեր» հեռուստասերիալում՝ Սունայի դերը։ 2015 թվականին Էբրուն խաղացել է «Քամու հիշողություն» ֆիլմում, որտեղ մարմնավորել է Լեյլայի դերը։ Այդ ֆիլմում նրա խաղընկերը եղել է Թուբա Բույուքյուսթունը։ 2014-2017 թվականներին Էբրուն խաղացել է Դիլյարա Էրգյուվանի դերը՝ Փշրունքներ հեռուստասերիալում։
Անձնական կյանք
2008 թվականին հարաբերությունների մեջ է եղել Մերթ Ֆըրաթի հետ։ 2009 թվականից մինչև 2014 թվականի գարուն հանդիպել է Ջաներ Ջինդորուքի հետ։ Հարաբերությունների մեջ է եղել նաև Նեջդաթ Իշլերի հետ։ 2014 թվականի վերջից մինչև 2015 թվականի սկիզբ հանդիպել է Էրթան Սաբանի հետ։ 2016 թվականի հունիսի 3-ին զույգն ամուսնացել է։ 2018 թվականի հունվարի 12-ին նրանք ունեցել են դուստր, որին կոչել են Բիրիջիք ։
Ծանոթագրություններ
Կատեգորիա:Թուրք դերասանուհիներ Կատեգորիա:Թուրք մոդելներ Կատեգորիա:Ստամբուլում ծնված դերասանուհիներ Կատեգորիա:21-րդ դարի թուրք դերասանուհիներ Կատեգորիա:Անկարայի համալսարանի շրջանավարտներ Կատեգորիա:Թուրք կինոդերասանուհիներ Կատեգորիա:Թուրք հեռուստադերասանուհիներ Կատեգորիա:Թուրք կին մոդելներ Կատեգորիա:Թատրոնի թուրք դերասանուհիներ
Բալա Ջաֆարլի
Բալա Ջաֆարլի, կամ Փոքր Ջաֆարլի (Bala Cəfərli), գյուղ ներկայիս Ադրբեջանական Հանրապետության Ղազախի շրջանում։ Գտնվում է Հայաստանի Հանրապետության սահմանից 150 մետր հեռավորության վրա ։
Ծանոթագրություններ
Կատեգորիա:Ղազախի շրջանի բնակավայրեր
Բուրգլենգենֆելդ
Բուրգլենգենֆելդ (Burglengenfeld), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 12 355 մարդ ։ Զբաղեցնում է՝ 93,28 կմ² տարածք։ Պաշտոնական կոդ 09 3 76 119։
Արևմտահայերի համագումար (1917)
Օրակարգ
Քննարկվել են արևմտահայերի ֆիզիկական գոյության պահպանման, տնտեսական վերականգման, Արևմտյան Հայաստանի վերաշինման, աճող սերնդի կրթության և դաստիարակության հարցերը։ Եվ այդ կապակցությամբ միջոցառումների մշակումը համագումարը համարել է Հայկական հարցի լուծման հնարավոր ուղի, քանի որ արևմտահայերի ճակատագիրը դրվում էր որպես Հայկական հարցի մաս։
Որոշումներ
Համագումարն ընդունել է, որ Հայկական հարցի արծարծումը պետք է վստահվի Եվրոպայում հայկական պատվիրակությանը, որի կազմի մեջ մտնում էին նաև արևմտահայեր։ Որոշվել է հատուկ հանձնաժողովի հանձնարարել մշակել և ներկայացնել Արևմտյան Հայաստանում բարենորոգումների ծրագիր։ Համագումարում ի հայտ են եկել արևմտահայ և արևելահայ կազմակերպությունների միջև եղած տարաձայնությունները։ Ընտրվել է Արևմտահայ ազգային խորհուրդ (15 անդամով, որից 8-ը՝ դաշնակցական, մնացածը՝ ռամկավար, հնչակ, սոցիալ-դեմոկրատ բոլշևիկներ)։ Խորհրդի մեջ են մտել Անդրանիկը, Զ. Եսայանը, Ա. Թերզիբաշյանը, Գ. Հայկունին, Լ. Շանթը, Կ. Սասունին, Սեպուհը, Ս. Բորոյանը, Արտ. Դարբինյանը, Հ. Գալիկյանը և ուրիշներ։ Համագումարը ողջույնի հեռագիր է ուղարկել Ռուսաստանի ժամանակավոր կառավարությանը, քննարկել Փետրվարյան հեղափոխությունից հետո Հայաստանում ստեղծված իրավիճակը, նպաստել հայ ժողովրդի ուժերի համախմբմանը՝ գաղթականներին օգնելու հարցում, կոչ արել Հայկական հարցի լուծման գործում միասնության և ակտիվ գործողությունների, դատապարտել է թուրքական իշխանությունների կազմակերպած հայկական ցեղասպանությունը։
Տես նաև
Արևմտահայերի համագումար (1919)
Կատեգորիա:Հայկական սփյուռքի պատմություն Կատեգորիա:Հայաստանի առաջին հանրապետություն
Կոսեյսան դու Ալմեյդա
Կոսեյսան դու Ալմեյդա (Conceição do Almeida), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Սալվադոր մարզում։ Մտնում է Սանտու Անտոնիու դի Ժեզուցի գավառի կազմի մեջ։ Բնակչությունը կազմում է 19 182 մարդ՝ 2006 թվականի տվյալներով։ Գրավում է 281,903 կմ2 տարածք։ Բնակչության խտությունը՝ 68,0 մարդ/կմ²։ Քաղաքի տոնը նշվում է հուլիսի 18-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Ստավսկու պողոտա (Դոնի Ռոստով)
Ստավսկու պողոտա (Проспект Ставского),  ոչ մեծ պողոտա (երկարությունն ընդամենը 730 մետր է) Ռուսաստանի Դաշնության Դոնի Ռոստով քաղաքի Ժելեզնոդորոժնի շրջանի Լենգորոդոկում (Զատեմեռնիցկոյե բնակատեղի)։
Նկարագրություն
Սկսվում է Երկաթուղայինների մշակույթի պալատից (Լենպալատ), որը գտնվում է Ապստամբության հրապարակում, և ձգվում է մինչև 1-ին Բարիկադնայա փողոցը ։ Սկզբնամասում ունի թեքություն, այնուհետև, Պրոֆսոյուզնայա փողոցից հետո, հարթվում է։
Անվանվել է ի պատիվ 1902 թվականի Ռոստովի գործադուլի ղեկավար Իվան Իվանովիչ Ստավսկու ։
Մինչև 1997 թվականը պողոտան ծածկված էր քարե սալահատակով։ Ավելի ուշ այն փոխարինվեց ասֆալտով։
Երթևեկություն
Ապստամբության հրապարակից մինչև Պրոֆսոյուզնայա պողոտա երթևեկությունը միակողմանի է։ Ուղղությունը դեպի վերև է` սկսած Տեմեռնիկի հովտից դեպի Պրոֆսոյուզնայա փողոց։ Պրոֆսոյուզնայա փողոցից մինչև 1-ին Բարիկադնայա փողոց երթևեկությունը երկկողմանի է։
Հետաքրքիր փաստեր
Հայտնի է, որ 1917 թվականի հեղափոխությունից հետո «հին ռեժիմի» անվանի մարդկանց պատվին անվանակոչված փողոցների մեծամասնությունը վերանվանվեց խորհրդային անունների։ Մինչդեռ Կոցեբուի պողոտան վերանվանվել է միայն Հայրենական մեծ պատերազմից հետո` գերմանական անվանումները և տեղանունները վերացնելու ալիքի վրա։
Աղբյուրներ
Կատեգորիա:Դոնի Ռոստովի փողոցներ